CELEX: 62008TN0535
Language: sl
Date: 2008-12-08 00:00:00
Title: Zadeva T-535/08: Tožba, vložena 8. decembra 2008 – Tuzzi fashion proti UUNT – El Corte Inglés (Emidio Tucci)

7.3.2009   
            
            
               SL
            
            
               Uradni list Evropske unije
            
            
               C 55/28
            
         Tožba, vložena 8. decembra 2008 – Tuzzi fashion proti UUNT – El Corte Inglés (Emidio Tucci)
   (Zadeva T-535/08)
   (2009/C 55/52)
   Jezik, v katerem je bila tožba vložena: angleščina
   Stranke
   
      Tožeča stranka: Tuzzi fashion GmbH (Fulda, Nemčija) (zastopnika: R. Kunze in G. Würtenberger, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe UUNT: El Corte Inglés, SA (Madrid, Španija)
   Predlogi tožeče stranke
   
               —
            
            
               Odločba drugega odbora za pritožbe Urada za usklajevanje na notranjem trgu (znamke in modeli) z dne 23. septembra 2008 v zadevi R 1561/2007 2 naj se razveljavi;
            
         
               —
            
            
               Drugi stranki pred odborom za pritožbe naj se naloži plačilo stroškov.
            
         Tožbeni razlogi in bistvene trditve
   
      Prijavitelj znamke Skupnosti: druga stranka pred odborom za pritožbe UUNT
   
      Zadevna znamka Skupnosti: figurativna znamka „Emidio Tucci“ za proizvode iz razreda 25
   
      Imetnik znamke ali znaka, navajanega v postopku z ugovorom: tožeča stranka
   
      Znamka ali znak, navajan v postopku z ugovorom: registracija nemške znamke št. 1 078 843 besedne znamke „TUZZI“ za proizvode iz razreda 25; registracija mednarodne znamke št. 496 835 z učinkom v Avstriji, Franciji, državah Beneluxa in Poljskem besedne znamke „TUZZI“ za proizvode iz razreda 25; ime družbe „TUZZI FASHION GMBH“, ki se uporablja v Nemčiji v trgovini z oblačili.
   Odločba oddelka za ugovore: ugovor se v celoti zavrne
   Odločba odbora za pritožbe: pritožba se zavrne
   
      Navajani tožbeni razlogi: kršitev člena 8(1) in (4) Uredbe Sveta 40/94, ker je odbor za pritožbe napačno ocenil verjetnost zmede med zadevnimi znamkami; kršitev člena 73 Uredbe Sveta 40/94, ker odbor za pritožbe ni temeljito obravnaval predlogov, ki jih je podala tožeča stranka in ni podal objektivne obrazložitve, na kateri naj bi temeljila njegova odločba; kršitev člena 74 Uredbe Sveta 40/94, ker se odbor za pritožbe pri svoji presoji ni omejil tožbene razloge strank; kršitev člena 79 Uredbe Sveta 40/94, ker odbor za pritožbe pri svoji presoji razloga glede zlorabe pravic, ki ga je navedla tožeča stranka, ni upošteval splošnih načel procesnega prava, priznanega v državah članicah.